Pärnu raudteepeatus

pisi|Pärnu raudteepeatus
pisi|Viimane reisirong Pärnus, 8. detsember 2018
Pärnu raudteepeatus oli raudteepeatus Tallinna–Pärnu raudteeliinil Pärnumaal Pärnus. Peatus asus Tallinnast 139,9 kilomeetri kaugusel. Lähitulevikus rajatakse Pärnu raudteepeatuse asemel Rail Balticule vastav Pärnu reisiterminal.

2013. aastal kavandati senise Raekülas asunud Pärnu raudteejaama asemele uus raudteepeatus, mis asub Papiniidul sealse silla juures Liivi tee ääres.ERR uudised: "Pärnu raudteejaam kolib Papiniidu silla juurde", 07.06.2013 Peatust ühendab linnaga bussiliin nr. 3. Raudteepeatus avati 1. jaanuaril 2014.Reisirongide lõpp-peatus muudab Pärnus viiendat korda asukohta; Maaleht, 29.12.2013 Piletihinnalt kuulus peatus Pärnu piirkonda.http://elron.ee/wp-content/uploads/2016/01 Lelle–Pärnu raudteelõigu seisukord muutus aga järjest halvemaks ja Eesti Valitsus otsustas 2017. aastal, et ei saa Pärnu–Lelle 70 km raudteelõigu remondiks 17 miljonit eurot eraldada. Liinirongide liiklus Pärnu ja Lelle vahel lõpetati 8. detsembril 2018, nii et Pärnu jäi rongiühendusest ilma.VAMBOLA PAAVO ⟩ Rahvatarkust pole mõtet eirata; Pärnu Postimees, 16.11.2023

Edelaraudtee on esitanud valitsusele palve, et Lelle–Pärnu raudteelõigul oleva Pärnu kaubajaama ja Pärnu raudteepeatuse vaheline lõik demonteeritakse Rail Balticu raudteetrassi jaoks. Rail Balticu jaam on kavandatud senise Pärnu raudteepeatuse asemele.

 Rail Baltic 
Rail Balticu teine rahvusvaheline jaam asub Pärnus, Edelaraudtee halduses oleva Lelle–Papiniidu raudteelõigu Pärnu raudteepeatuse krundil. Pärnu saab tulevikus ajakohase ja ainulaadse raudteejaama. Ühtlasi saab sellest Ülemiste raudteejaama järel teine uusima tehnoloogiaga raudteejaam Eestis. 

19. aprillil 2022 kuulutas Rail Baltic Estonia välja nimekonkursi, et leida Pärnu reisiterminalile iseloomulik ja ajalooga väärikas nimi. Sama tehti ka Ülemiste ühisterminali Linda puhul.Rail Baltica Pärnu peatusele „Pärnu“ nimeks leidnud konkurss läks kokku maksma 1750 eurot; Delfi, 21.06.2022

Pildigalerii

 Vaata ka 
 Tallinna–Pärnu rongiliin
 Pärnu raudteejaam
 Rail Baltic

 Viited 

Välislingid

 Blogi, pildid, videod: viimane rongisõit Pärnust; Pärnu Postimees, 08.12.2018
 Infot peatuse kohta; fotod (vene keeles)
 YouTube'i video: Hüvasti Pärnu rong!

Kategooria:Eesti raudteejaamad
Kategooria:Pärnu ehitised